CELEX: 62008TN0177
Language: ro
Date: 2008-05-13 00:00:00
Title: Cauza T-177/08: Acțiune introdusă la 13 mai 2008 — Schräder/OAPI — Hansson (Sumost 01)

5.7.2008   
            
            
               RO
            
            
               Jurnalul Oficial al Uniunii Europene
            
            
               C 171/45
            
         Acțiune introdusă la 13 mai 2008 — Schräder/OAPI — Hansson (Sumost 01)
   (Cauza T-177/08)
   (2008/C 171/85)
   Limba în care a fost formulată acțiunea: germana
   Părțile
   
      Reclamant: Ralf Schräder (Lüdinghausen, Germania) (reprezentanți: T. Leidereiter și W.-A. Schmidt, Rechtsanwälte)
   
      Pârât: Oficiul Comunitar pentru Soiuri de Plante
   
      Cealaltă parte în procedura care s-a aflat pe rolul camerei de recurs: Jørn Hansson (Søndersø, Danemarca)
   Concluziile reclamantului
   
               —
            
            
               Anularea Deciziei camerei de recurs a pârâtului din 4 decembrie 2007 (A 005/2007);
            
         
               —
            
            
               obligarea pârâtului la plata cheltuielilor de judecată.
            
         Motivele și principalele argumente
   
      Solicitantul protecției comunitare: reclamantul.
   
      Denumirea soiului de plante pentru care se solicită protecție comunitară:„Sumost 01” (numărul cererii 2001/1758)
   
      Titularul protecției comunitare invocate în sprijinul opoziției: Jørn Hansson
   
      Denumirea soiului de plante invocată în sprijinul opoziției:„Lemon Symphony”
   
      Decizia Oficiului Comunitar pentru Soiuri de Plante atacată cu recurs: respinge solicitarea de acordare a protecției comunitare
   
      Decizia camerei de recurs: respinge recursul
   Motivele invocate:
   
               —
            
            
               încălcarea articolului 59 alineatul (2) din Regulamentul (CE) nr. 1239/95 (1), întrucât reclamantul nu a fost legal citat la procedura orală;
            
         
               —
            
            
               încălcarea articolului 75 din Regulamentul (CE) nr. 2100/94 (2), întrucât decizia atacată se întemeiază pe motive și pe elemente probatorii cu privire la care reclamantul nu s-a putut pronunța;
            
         
               —
            
            
               încălcarea articolului 81 alineatul (2) coroborat cu articolul 48 din Regulamentul nr. 2100/94 pentru pretinsa părtinire a unui reprezentant al pârâtului ale cărui afirmații au fost valorificate în cuprinsul deciziei;
            
         
               —
            
            
               încălcarea articolului 60 din Regulamentul nr. 1239/9521, întrucât, în cadrul procedurii, nu s-a pronunțat nicio decizie cu privire la încuviințarea probei constând în audierea unui reprezentant al pârâtului;
            
         
               —
            
            
               încălcarea articolului 62 din Regulamentul nr. 2100/94, întrucât a fost efectuată o apreciere eronată și insuficientă a situației de fapt din perspectiva caracterului distinctiv;
            
         
               —
            
            
               încălcarea articolului 48 din Regulamentul nr. 2100/94 pentru pretinsa părtinire a unui membru al camerei de recurs.
            
         
      (1)  Regulamentul (CE) nr. 1239/95 al Comisiei din 31 mai 1995 de stabilire a normelor de aplicare a Regulamentului (CE) nr. 2100/94 al Consiliului privind procedura față de Oficiul Comunitar pentru Soiuri de Plante (JO L 121, p. 37, Ediție specială, 03/vol. 17, p. 10).
   
      (2)  Regulamentul (CE) nr. 2100/94 din 27 iulie 1994 de instituire a unui sistem de protecție comunitară a soiurilor de plante (JO 1994, L 227, p. 1, Ediție specială 03/vol. 15, p. 197).